จ่อขึ้นค่าขยะตามบ้านเพิ่มอีก 4 เท่า เดือนละ 20 บาทเป็น 80 บาท
กทม.เสนอขอสภา กทม.เห็นชอบ ต.ค.นี้,เมื่อวันที่ 6 ก.ย. พล.ต.อ.อัศวิน ขวัญเมือง ผู้ว่าฯ กทม. เปิดเผยภายหลังเป็นประธานการประชุมหัวหน้าหน่วยงาน กทม. ว่า สำนักงานเขตสวนหลวงได้เสนอโครงการไอทีเก็บค่าขยะอย่างทั่วถึง เพื่อเพิ่มประสิทธิภาพการจัดเก็บค่าขนและค่ากำจัดขยะมูลฝอยในพื้นที่กรุงเทพฯ โดยนำระบบไอทีเข้ามาช่วยในการสำรวจข้อมูลการทิ้งขยะ ปริมาณการจัดเก็บขยะ การชำระค่าขน และค่ากำจัดขยะมูลฝอย ซึ่งขณะนี้ กทม.อยู่ระหว่างร่างข้อบัญญัติเกี่ยวกับค่าธรรมเนียมการจัดเก็บค่ากำจัดขยะมูลฝอยใหม่ รองรับกฎหมายใหม่ที่มีการแก้ไขเพิ่มเติมเกี่ยวกับอัตราค่าธรรมเนียมการกำจัดขยะ เดิมจัดเก็บครัวเรือนละ 20 บาท กฎหมายใหม่จัดเก็บเกือบ 100 บาท เนื่องจากเป็นค่าขนและค่ากำจัด ซึ่งตนมองว่ายังแพงอยู่ จึงมอบหมายให้หน่วยงานที่เกี่ยวข้องพิจารณาปรับลดค่าธรรมเนียมการขนและกำจัดขยะ ไม่เกิน 80 บาทต่อครัวเรือน,พล.ต.อ.อัศวินกล่าวอีกว่า ที่ผ่านมา กทม.ใช้งบประมาณในการขนและกำจัดขยะปีละ 6,000 ล้านบาท ขณะที่การจัดเก็บค่าธรรมเนียมสามารถจัดเก็บได้ปีละ 500 ล้านบาท หากมีการปรับอัตราค่าธรรมเนียมการจัดเก็บขยะใหม่ คาดว่าจะสามารถจัดเก็บค่ากำจัดขยะได้ประมาณปีละ 2,000 ล้านบาท อย่างไรก็ตาม กทม.ไม่ได้คาดหวังว่าจะต้องเก็บค่าบริหารจัดการขยะให้คุ้มกับค่าใช้จ่ายที่ กทม.จ่ายไปแต่ละปี เพราะการจัดเก็บขยะถือเป็นการบริการประชาชน เพียงต้องการสร้างจิตสำนึกให้กับผู้สร้าง หรือผู้ทิ้งขยะได้มีส่วนรับผิดชอบด้วย ขณะเดียวกัน การร่างข้อบัญญัติเกี่ยวกับการจัดเก็บค่าธรรมเนียมกำจัดขยะใหม่นั้น เพื่อให้เกิดความเป็นธรรม ทั้งในส่วนที่เป็นบ้านเรือนประชาชน กลุ่มคอนโดมิเนียม อพาร์ตเมนต์ บ้านเช่า โรงแรม คาดว่าร่างข้อบัญญัติจะนำเสนอเข้าสภา กทม.ภายในเดือนตุลาคมนี้.
เมื่อวันที่ 6 ก.ย. พล.ต.อ.อัศวิน ขวัญเมือง ผู้ว่าฯ กทม. เปิดเผยภายหลังเป็นประธานการประชุมหัวหน้าหน่วยงาน กทม. ว่า สำนักงานเขตสวนหลวง
ค่าเก็บขยะ,ขึ้นค่าเก็บขยะ,อัศวิน ขวัญเมือง,กำจัดขยะ,ค่าธรรมเนียม